මෙසේ ජීවත් වූ ජයන්තට පැවැති යම් මානසික ආබාධයක් නිසා ඔහු එතරම් පාසල් අධ්‍යාපනය ලබා නැති අතර ගම්මානයේ සිනත් නැමැති නමගිය අපරාධකරුවකුගේ ඇසුරට එක්වී ඇත.වයස අවුරුදු තිස් හතක් වන “සනත්” දීගල ගම්මානයම බියට පත් කරමින් නීතිවිරෝධී මත්පැන් ඇතුළු ජාවාරම් රැසක් කරගෙන ගිය පුද්ගලයකු වන අතර මොහුට ඇති බිය නිසා, මොහු මොන දේ සිදු කළත් එයට විරුද්ධව යෑමට ගම්මානයේ ජනතාව බිය වී ඇත.මෙසේ කාලය ගත වෙද්දී 2007 වසරේදී යම් දිනක සිට ජයන්ත ගම්මානයෙන් අතුරුදන් වී ඇති බවට කලක් ගතවූ පසු ඔහුගේ පියා 2009 - 05 – 04 දින අවිස්සාවේල්ල පොලිසියට, පැමිණිල්ලක් කර තිබේ.මේ සමඟ පොලිස් පරීක්ෂණ ආරම්භ කිරීමෙන් පසු ගම්මානයේ අනිල් ශාන්ත නැමැත්තකු අත්අඩංගුවට ගෙන අධිකරණයට ඉදිරිපත් කිරීමෙන් පසු වසරක පමණ කාලයක් රක්ෂිත බන්ධනාගාර ගතව සිට ඇප මත මුදා හැර සිටී.මෙසේ සිටියදී අවිස්සාවේල්ල ii සහකාර පොලිස් අධිකාරී ඩී.එස්. එස්. සූරියආරච්චි මහතාට ජයන්තගේ ඝාතනය සම්බන්ධයෙන් වැදගත් තොරතුරත් දැන ගන්නට ලැබී තිබේ.